kalixlouiis/myanmar-wikipedia-corpus huggingface dataset:
သမ္မာသမာဓိသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသော ရဟန်းသည် မှန်ကန်သောတည်ကြည်မှု ‘သမ္မာသမာဓိ’ သို့ ရောက်၍ နေခြင်းငှါ မထိုက်ကြောင်းကို ဟောကြားတော်မူခဲ့သည်။
သမ္မာသမာဓိသုတ် ကိုးကား ကဏ္ဍ:အင်္ဂုတ္တရနိကာယ်။
မိစ္ဆာဝါစာသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
မိစ္ဆာဝါစာသုတ် ကိုးကား ကဏ္ဍ:အင်္ဂုတ္တရနိကာယ်။
-အံ၊၂၊၁၂၄။
အံ၊မြန်၊၂၊၁၅၂-၃။
-အင်္ဂုတ္တရနိကာယ၊ ပဉ္စကကနိပါတ၊ ၃-တတိယပဏ္ဏာသက၊ (၁၂) ၂-အန္ဓကဝိန္ဒဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ငရဲသို့ကျရောက်မည့် ဘိက္ခုနီ၏ ဓမ္မငါးမျိုးနှင့် နတ်ပြည်သို့ရောက်ရှိမည့် ဘိက္ခုနီ၏ ဓမ္မငါးမျိုးတို့ကို ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင်ဟောတော်မူသည့်သုတ်။
-ဣတိဝုတ်၊၂၃၅-၆။
ဣတိဝုတ်၊မြန်၊၂၁၉-၂၂၀။
ဣတိဝုတ်၊ဋ္ဌ၊၂၀၇-၉။
-ခုဒ္ဒကနိကာယ၊ ဣတိဝုတ္တက၊ ၃-တိကနိပါတ၊ ၃-တတိယဝဂ္ဂ၊ ပထမသုတ်။
ဒုစရိုက်သုံးပါးပြုကျင့်သူ၊ မိစ္ဆာအယူရှိသူ၊ မိစ္ဆာအယူဖြင့် အကုသိုလ်ကံများ ပြုလုပ်ပြောဆိုသူတို့ ငရဲသို့ရောက်ကြပုံကို အခြားသမဏ ဗြာဟ္မဏတို့ပြော၍ သိသည် မဟုတ်ဘဲ ကိုယ်တော်တိုင်မြင်၊ ကိုယ်တော်တိုင်ထင်ထင်ရှားရှား သိတော် မူခြင်းကြောင့် ဘုရားဟောတော်မူခြင်းကို နာယူခဲ့ရပါကြောင်း ဝံသနိုင်ငံ ကောသမ္ဗီမြို့ ဥတေနမင်းနန်းတော်၌ ခုဇ္ဇုတ္တရာက သာမာဝတီအမှူးရှိသော မိဖုရားတို့အား ဟောသည့်သုတ်။
အဋ္ဌကထာ၌ မှတ်သားဖွယ် ဖွင့်ဆိုချက်များရှိပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ မိစ္ဆာဒိဋ္ဌိကသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ကိုးကား ကဏ္ဍ:အင်္ဂုတ္တရနိကာယ်Category:ခုဒ္ဒကနိကာယ်။
ဣဿုကိနီသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။
ဣဿုကိနီသုတ် ကိုးကား ကဏ္ဍ:အင်္ဂုတ္တရနိကာယ်။
မူလ ကမ္ဘာ့ကုန်သွယ်ရေး ဗဟိုဌာန () သည် အမေရိကန်ပြည်ထောင်စု၊ နယူးယောက်မြို့၊ မဟတ္တန်အောက်ပိုင်း (နယူးယောက် မြို့လယ်ခေါင်) ဖိုင်နန်ရှယ်အရပ်တွင်တည်ရှိ၍ အဆောက်အဦး ခုနှစ်ခုပါဝင်သော ကြီးမားသည့် တွဲဆက် အဆောက်အအုံတစ်ခုဖြစ်သည်။
၁၉၇၃ ဧပြီ ၄ တွင် ဖွင့်လှစ်ခဲ့၍ စက်တင်ဘာ ၁၁ တိုက်ခိုက်မှုအတွင်း ပျက်ဆီးခဲ့သည်။
အဆောက်အဦးများပြီးစီးခဲ့သောအခါ အမွှာမျှော်စဉ်ဟုခေါ်သော 'ကမ္ဘာ့ ကုန်သွယ်ရေး ဗဟိုဌာန ၁'သည် ၁၃၆၈ ပေ မြင့်မား၍ 'ကမ္ဘာ့ ကုန်သွယ်ရေး ဗဟိုဌာန ၂' သည် ၁၃၆၂ ပေမြင့်မားကာ ယင်းကာလက ကမ္ဘာ့အမြင့်ဆုံး အဆောက်အဦးများဖြစ်ခဲ့သည်။
ဤတွဲဆက်အဆောက်အအုံရှိ အခြားသော အဆောက်အဦးများမှာ မဲရီယတ် ကမ္ဘာ့ ကုန်သွယ်ရေး ဗဟိုဌာန ၃ (Marriott 3 WTC)၊ ကမ္ဘာ့ ကုန်သွယ်ရေး ဗဟိုဌာန ၄ (4 WTC) ၊ ကမ္ဘာ့ ကုန်သွယ်ရေး ဗဟိုဌာန ၅ (5 WTC) ၊ ကမ္ဘာ့ ကုန်သွယ်ရေး ဗဟိုဌာန ၆ (6 WTC) နှင့် ကမ္ဘာ့ ကုန်သွယ်ရေး ဗဟိုဌာန ၇ (7 WTC) တို့ဖြစ်ကြသည်။
တွဲဆက်အဆောက်အအုံကြီးတွင် စုစုပေါင်း ရုံးကနားနေရာ အကျယ် ၁၃,၄၀၀,၀၀၀ စတုရန်းပေ ပါဝင်သည်။
တွဲဆက် အဆောက်အအုံ၏ ဗဟိုနေရာကို ၁၉၆၆ နှင့် ၁၉၇၅ ကြားတွင် တည်ဆောက်ခဲ့ကာ အမေရိကန်ဒေါ်လာ သန်း ၄၀၀ (၂၀၁၈ ငွေကြေးဈေးနှုန်းအရ ဒေါ်လာ သန်း ၂,၂၇၀ ) ကုန်ကြခဲ့သည်။
ယင်းအဆောက်အဦးကြီးများ တည်ရှိခဲ့စဉ်က အဓိက အဖြစ်အပျက်အချို့ကို ကြုံတွေ့ဖူးကာ ၁၉၇၅ ဖေဖော်ဝါရီ ၁၃ မီးလောင်မှု၊ ၁၉၉၃ ဖေဖော်ဝါရီ ၂၆ တွင် ဗုံးကွဲမှု နှင့် ၁၉၉၈ ဇန်နဝါရီ ၁၄ တွင် ဘဏ်ဓားပြတိုက်မှုများလည်းကြုံတွေ့ခဲ့ရသည်။
၁၉၈၈ တွင် နယူးယောက်နှင့် နယူးဂျာစီ အာဏာပိုင်များက အဆောက်အဦးများကို စီမံကိုင်တွယ်ရန် ပုဂ္ဂလိက ကုမ္ပဏီတစ်ခုသို့ ငှားရမ်း၍ ပုဂ္ဂလိကပိုင်ပြုလုပ်ရန် ဆုံးဖြတ်ခဲ့သည်။
၂၀၀၁ ဇူလိုင်တွင် ငှားရမ်းမှုကို ဆေးလ်ဗားစတင်း အိမ်ခြံမြေလုပ်ငန်းသို့ ချထားပေးခဲ့၏။
၂၀၀၁ စက်တင်ဘာ ၁၁ နံနက်ခင်းတွင် အယ်လ်ကိုင်းဒါး (သို့) အယ်လ်ကားယီးဒါးဆက်စပ်အဖွဲ့မှ ပြန်ပေးသမားများက ဘိုးဝင်း ၇၆၇ နှစ်စီးကို မြောက်နှင့် တောင်မျှော်စဉ်အဆောက်အဦးများဆီသို့ တစ်စီးနှင့် တစ်စီး မိနစ်ပိုင်းအခြား အနေအထားဖြင့် ဦးတည်ပျံသန်းလာခဲ့သည်။
နှစ်နာရီအကြာတွင် ယင်းမျှော်စဉ်အဆောက်အဦးနှစ်ခုစလုံး ပြိုကျပျက်စီးခဲ့သည်။
အဆောက်အဦးနှစ်ခုအတွင်းနှင့် အနားတွင် ရှိသော လူပေါင်း (၂,၆၀၆) ဦးနှင့် လေယာဉ်နှစ်စင်းပေါ်ရှိ လူ (၁၅၇) ဦး သေဆုံးခဲ့သည်။
အဆောက်အဦးများပေါ်မှ အကျိုးအပဲ့များကျလာကာ ယင်းအကျိုးအပဲ့များကြောင့် ဘေးပတ်ဝန်းကျင်ရှိ အဆောက်အဦးများ မီးစတင်လောင်ကျွမ်းခဲ့ပြီး ဤတွဲဆက်အဆောက်အအုံကြီးထဲရှိ အဆောက်အဦးအားလုံး တစ်ပိုင်းတစ်စသော်လည်းကောင်း အလုံးစုံသော်လည်းကောင်း ပျက်စီးခဲ့ရသည်။
ပတ်ဝန်းကျင်ရှိ အခြားသော ကြီးမားသည့် အဆောက်အဦးဆယ်ခုကိုလည်း အကြီးအကျယ် ထိခိုက်စေခဲ့သည်။
ယင်းဖြစ်ပွားရာနေရာတွင် ရှင်းလင်းရေးများဆောင်ရွက်မှုသည် အချိန် ရှစ်လတာမျှကြာမြင့်ခဲ့ပြီး ထိုစဉ်အတွင်းတွင်လည်း အခြားသော အဆောက်အဦးများ၏ အကြွင်းအကျန်များကို ဖြိုဖျက်ခဲ့ကြသည်။
လက်ရှိ ကမ္ဘာ့ ကုန်သွယ်ရေး ဗဟိုဌာန အသစ်ကို မိုးမျှော်တိုက် ခြောက်လုံးနှင့် အခြားအဆောက်အဦးအနည်းငယ်ပါဝင်စေ၍ တည်ဆောက်ခဲ့ကြ၏။
တိုက်ခိုက်မှုအတွင်း သေဆုံးခဲ့သူများကိုရည်ရွယ်၍ အထိမ်းအမှတ် ပြတိုက်တစ်ခု၊ ဘူတာရုံသစ်တစ်ခု (rapid transit hub) နှင့် မိုးမျှော်ဥယျာဉ် (ဌာနအဆောက်အဦး၏ အပေါ်ဆုံးတွင်တည်ရှိ) တစ်ခုကို ဖွင့်လှစ်ပေးခဲ့သည်။
ကမ္ဘာ့ ကုန်သွယ်ရေး ဗဟိုဌာန တစ် (One World Trade Center) သည် အနောက်ကမ္ဘာခြမ်းတွင် အမြင့်ဆုံးအဆောက်အဦးဖြစ်၍ ၁၇၇၆ ပေမြင့်မားကာ ၂၀၁၄ နိုဝင်ဘာတွင် ပြီးစီးခဲ့သည်။
right|သင်္ဘောပျက်ပြီးနောက် ပင်လယ်ပြင်မှ အဖိုးအိုက ဆင်းဘတ်ကို ကျွန်ပြုခြင်း ဂရိဒဏ္ဍာရီတွင် ပင်လယ်ပြင်မှ အဖိုးအို (; ) သည် ကမ္ဘာဦးက ပုဂ္ဂိုလ်တစ်ဦးဖြစ်၍ ယေဘုယျအားဖြင့် ၎င်းကို ဒဏ္ဍာရီလာ ရေနတ်ဘုရားများဖြစ်ကြသော နစ်ယာရီးယပ်စ်၊ ပရိုတီးယပ်စ်၊ ပေါန်တပ်စ်၊ ထရိုက်တန်၊ ဖောစစ်၊ ဂလောကပ်စ် စသည့် နတ်များတစ်ဦးမဟုတ် တစ်ဦးဖြစ်သည်ဟု ဖော်ပြကြသည်။
အဖိုးအိုသည် အာခိလိ၏ မိခင် သက်တစ် ၏ ဖခင်လည်းဖြစ်သည်။
Iliad, Book I, line 588 (Stanley Lombardo's notation) ဒဏ္ဍာရီ ဟိုးမား ၏ အောဒစ်ဆီ စာအုပ် (၄) တွင် ဘုရင် မဲနစ်လေးယပ်စ်က တလဲမက(စ်) ကို ၎င်း၏ အိမ်အပြန်ခရီးစဉ်အကြောင်းနှင့် ၎င်းသည် အဖိုးအိုထံမှ မည်သို့မည်ပုံ ဩဝါဒရရှိခဲ့ကြောင်း ပြန်လည်ပြောပြခဲ့သည်။
ဆင်းဘတ် သင်္ဘောသားဆင်းဘတ်သည် ၎င်း၏ ပဉ္စမမြောက် ပင်လယ်ခရီးစဉ်တွင် ဆိုးရွားလှသည့် ပင်လယ်ပြင်မှ အဖိုးအိုကို တွေ့ဆုံခဲ့၍ ထိုအဖိုးအိုက ဆင်းဘတ်၏ ကျောကိုခွ၍ ပူးတွယ်ထားကာ နောက်ဆုံးမှ ဆင်းဘတ်က အရက်မူးစေရန် လုပ်ဆောင်နိုင်ခဲ့သည့်အကြောင်း ပါဝင်သည်။
Nuttall Encyclopedia, Old Man of the Sea ကိုးကား ကဏ္ဍ:ဂရိနတ်ဘုရားများ ကဏ္ဍ:တစ်ထောင့်တစ်ညပုံပြင်များထဲမှ ဇာတ်ကောင်များ။
ပါမောက္ခဒေါက်တာသန်းဝင်းသည် မြန်မာ သားဖွားနှင့်မီးယပ်ရောဂါ အထူးကုဆရာဝန်ကြီးတစ်ဦးဖြစ်ပြီး ဖခင် ပါမောက္ခ ဦးသန်းထွန်း (ပါမောက္ခချုပ် (ငြိမ်း) စိုက်ပျိုးရေးတက္ကသိုလ်)နှင့် မိခင် ဒေါ်မြစိန်တို့မှ မန္တလေးမြို့တွင် မွေးဖွားခဲ့သည်။
လက်ရှိတွင် မန္တလေးတိုင်းဒေသကြီးမှ အမျိုးသားလွှတ်တော်ကိုယ်စားလှယ် ဖြစ်သည်။
ပညာရေး ၁၉၆၉တွင် မန္တလေးမြို့ စိန့်ပီတာအထက်ကျောင်း (အ.ထ.က ၉) မှ ၁၀ တန်းအောင်မြင်ကာ ဂုဏ်ထူး ၅ ဘာသာဖြင့် မြန်မာတစ်နိုင်ငံလုံး အဆင့် ၇ ရရှိခဲ့သည်။
မန္တလေး ဆေးတက္ကသိုလ်သို့ တက်ရောက်ခဲ့ကာ ၁၉၇၆ တွင် MBBS ဘွဲ့ ရရှိခဲ့သည်။
ဝန်ထမ်းဘဝ ၁၉၈၁ မှစ၍ မန္တလေးဆေးတက္ကသိုလ်တွင် ခန္ဓာဗေဒ သရုပ်ပြ၊ သားဖွားမီးယပ် သရုပ်ပြအဖြစ် တာဝန်ထမ်းဆောင်ခဲ့ပြီး အစိုးရပညာတော်သင်အဖြစ် ၁၉၉၂ ဖေဖော်ဝါရီမှ ၁၉၉၄ ဇန်နဝါရီအထိ အင်္ဂလန်နိုင်ငံသို့ သွားရောက်ခဲ့သည်။
မုံရွာဆေးရုံ၊ မန္တလေး သင်ကြားရေးဆေးရုံတို့တွင် သားဖွားမီးယပ် အထူးကုဆရာဝန်၊ မန္တလေးဆေးတက္ကသိုလ်တွင် သားဖွားမီးယပ် ကထိက၊ တွဲဖက်ပါမောက္ခ၊ ထိုမှတစ်ဆင့် ဒုတိယပါမောက္ခချုပ်နှင့် ပါမောက္ခချုပ်တာဝန်များ ထမ်းဆောင်ခဲ့သည်။
၂၀၁၃ခုနှစ်တွင် အငြိမ်းစားယူခဲ့သည်။
နိုင်ငံရေးသမားဘဝ ဝန်ထမ်းဘဝမှ အငြိမ်းစားယူအပြီးတွင် ၂၀၁၅ရွေးကောက်ပွဲ၌ အမျိုးသားလွှတ်တော် မန္တလေးတိုင်းဒေသကြီး မဲဆန္ဒနယ်အမှတ် (၁) (အောင်မြေသာစံ၊ ချမ်းအေးသာစံ၊ ပုသိမ်ကြီး)မှ အမျိုးသား ဒီမိုကရေစီ အဖွဲ့ချုပ်ကိုယ်စားပြု ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။
၂၀၂၀ရွေးကောက်ပွဲတွင်လည်း အမျိုးသားလွှတ်တော် မန္တလေးတိုင်းဒေသကြီး မဲဆန္ဒနယ်အမှတ် (၆) (အောင်မြေသာစံ၊ ချမ်းအေးသာစံ၊ မဟာအောင်မြေ၊ ပုသိမ်ကြီး)မှ အမျိုးသား ဒီမိုကရေစီ အဖွဲ့ချုပ်ကိုယ်စားပြု ဝင်ရောက်ယှဉ်ပြိုင်မည်ဖြစ်သည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ Category:မြန်မာ့နိုင်ငံရေးသမားများ ကဏ္ဍ:၁၉၅၃ မွေးဖွားသူများ ကဏ္ဍ:မြန်မာ တက္ကသိုလ် ပါမောက္ခများ ကဏ္ဍ:မြန်မာ တက္ကသိုလ် ပါမောက္ခချုပ်များ ကဏ္ဍ:မြန်မာ ဆရာဝန်များ။
ကိုယ်ဝန်ဖျက်ချခြင်းနှင့် ပတ်သက်၍ ဗုဒ္ဓသာသာတွင် တစ်သမတ်တည်း ထင်မြင်မှု မရှိပေ၊ သို့သော်လည်း များသောအားဖြင့် မကောင်းသောလုပ်ရပ်အဖြစ် သတ်မှတ်ထားသည်။
"Abortion: Buddhism." BBC Religion & Ethics. Retrieved 15 January 2008. ကျမ်းစာအမြင်နှင့် ရဟန်းဝိနည်း ကိုယ်ဝန်ဖျက်ချခြင်းကို ဖြစ်စေခြင်း သို့မဟုတ် တိုက်တွန်းပြောဆိုခြင်းသည် ထေရဝါဒနှင့် တနန္တရဝါဒ ရဟန်းများတွင် ကြီးလေးသည့် ကိစ္စတစ်ခု ဖြစ်သည်။
အမျိုးသမီးတစ်ဦး၏ ကိုယ်ဝန်ဖျက်ချခြင်းတွင် ရဟန်းများသည် ကူညီလုပ်ဆောင်ပေးပါက ရဟန်းသံဃာမှ ပယ်ထုတ်ခြင်း ခံရမည် ဖြစ်သည်။
Harvey, Peter. Introduction to Buddhist Ethics (2000). Cambridge University Press. pg. 311-20 အစဉ်အလာအရ ရင်းမြစ်တို့တွင် ကိုယ်ဝန်ဖျက်ချခြင်းကို အစောပိုင်းကာလနှင့် နောက်ပိုင်းကာလဟူ၍ ခွဲခြားထားခြင်းမျိုး ရိုး သတ်မှတ်ထားမှု မရှိပေ။
သို့သော် သီရိလင်္ကာနှင့် ထိုင်းနိုင်ငံရှိ ရဟန်းတို့က ကိုယ်ဝန်ဖျက်ချခြင်းကို သန္ဓေသား၏ ကြီးထွားဖွံ့ဖြိုးမှုကို ဖျက်ချခြင်းနှင့် ပတ်သက်၍“ကိုယ်ကျင့်တရားဆိုင်ရာ အမည်းစက်” အဖြစ်သတ်မှတ်ထားသည်။
အစဉ်အလာအရ ကိုယ်ဝန်ဖျက်ချခြင်းသည် မိခင်၏ ကျန်းမာရေးကို ထိခိုက်စေသည်ဟု ထင်မြင်မှုမျိုး မရှိခဲ့ပေ။
ဂိုဏ်းကွဲများစွာမှ ခေတ်ကာလဗုဒ္ဓဘာသာဆရာများနှင့် ဗုဒ္ဓဘာသာနိုင်ငံများမှ ကိုယ်ဝန်ဖျက်ချခြင်းဆိုင်ရာ ဥပဒေများတွင်မူ မိခင်၏ ရုပ်ပိုင်းဆိုင်ရာကျန်းမာရေးနှင့် ဘဝဒုက္ခတစ်ခုအဖြစ် သတ်မှတ်ထားကြသည်။
ကိုယ်ဝန်ဖျက်ချခြင်းသည် မိခင်များအတွက် လက်တွေ့ကျသည့်ကျိုးကြောင်းပြချက်ဖြစ်သော်လည်း ကံတရားအကျိုးပေးမှုနှင့် ကိုယ်ကျင့်တရားပိုင်းဆိုင်ရာအရ မကောင်းသည့် အရာတစ်ခု ဖြစ်သည်။
ဒေသဆိုင်ရာအမြင်များ ကိုယ်ဝန်ဖျက်ချခြင်းအပေါ် ဒေသအပေါ်မူတည်၍ အမြင်အမျိုးမျိုးလည်း ကွဲပြားကြသည်။
ဗုဒ္ဓဘာသာဂိုဏ်းအမျိုးမျိုးအလျောက် ယုံကြည်မှုသည်လည်း အမျိုးမျိုးရှိကြသည်။
အနောက်နိုင်ငံများ၏ အတွေးအခေါ်များ၊ စိတ်ပညာဆိုင်ရာအတွေးအခေါ်များ၊ အခြားသော ဘာသာရေးယုံကြည်မှုများသည် လွှမ်းမိုးမှုရှိပါကလည်း ယုံကြည်မှုသည် ကွဲပြားမှုရှိပြန်သည်။
မြောက်ပိုင်းဗုဒ္ဓဘာသာ ကိုယ်ဝန်ဖျက်ခြင်းသည် များသောအားဖြင့် တိဘက်ဗုဒ္ဓဘာသာဝင်တို့သည် အလွန်ဆိုးရွားသောအရာအဖြစ် သတ်မှတ်ထားကြသည်။
၁၉၅၀ခုနှစ်များ တိဘက်လူမျိုးများသည် ကွဲထွက်အခြေချမနေထိုင်မီက တိဘက်လူမျိုးများသည် ကိုယ်ဝန်ဖျက်ချခြင်းနှင့် ပတ်သက်၍ ဆေးဘက်ဆိုင်ရာ အကြောင်းပြချက်များအား တရင်းတနှီးရှိပုံ မပေါ်ပေ။
လူဦးရေသည် အနည်းငယ်သာ ရှိခဲ့သည်။
သူတို့သည် ကိုယ်ဝန်ဖျက်ချခြင်းအား အပြစ်ကင်းသည့်လူ့ဘဝကို ဖျက်ဆီးခြင်းဟု မြင်ခဲ့ကြသည်။
သေချာသည့်အချက်အလက်မဟုတ်သော်လည်း ပြည်နှင်ဒဏ်ခံရသည့် တိဘက်လူမျိုးများနေထိုင်သည့်နေရာတွင်မူ ကိုယ်ဝန်ဖျက်ချခြင်းသည် တစ်ခါတရံ ရှားပါးစွာ ဖြစ်ပေါ်တတ်ပြီး ထိုနေရာတွင် ကိုယ်ဝန်ဖျက်ချခြင်းသည် တရားဝင် ဖြစ်သည်။
တိဘက်လူမျိုး ဗုဒ္ဓဘာသာဝင်တို့သည် ကိုယ်ဝန်ဖျက်ချသည့်သူတစ်ဦးကို ကြင်နာစွာဖြင့် ဆက်ဆံသင့်သည်။
ထိုမကောင်းသော လုပ်ရပ်အတွက် ဘာသာရေးဆိုင်ရာ ယုံကြည်မှုများနှင့် ကောင်းသောအလုပ်များကို လုပ်ဆောင်စေကာ အပြစ်အား ပြေရာပြေကြောင်းဖြစ်စေရန် လမ်းညွှန်မှုများ ဆောင်ရွက်ကြသည်။
ထိုကဲ့သို့ ကောင်းမှုကုသိုလ်များ လုပ်ဆောင်ခြင်းသည် ကိုယ်ဝန်ဖျက်ခံရသည့် ကလေးနှင့် မိခင်တို့အတွက် အကျိုးပေးမည့် ကံတရားများကို ကောင်းမွန်စေရန် ဖြစ်သည်။
သို့သော်လည်း ကျမ်းစာများတွင် လူတစ်ဦးတစ်ယောက်သည် ကိုယ်ဝန်ဖျက်ချပြီးနောက် အပြစ်ပြေစေရန်အတွက် ထိုကဲ့သို့ ကောင်းမှုကုသိုလ်များလုပ်ခြင်းသည် အကျိုးသက်ရောက်မှုမရှိနိုင်ကြောင်း အသိပေးထားသည်။
၁၄ ယောက်မြောက် ဒလိုင်းလားမားက ကိုယ်ဝန်ဖျက်ချခြင်းသည် “မကောင်းသောလုပ်ရပ်” ဖြစ်ကြောင်းနှင့် သို့သော်လည်း ၎င်းတွင် ခြွင်းချက်များ ရှိကြောင်း ပြောကြားခဲ့သည်။
ထို့နောက် သူသည် “ကိုယ်ဝန်ဖျက်ချခြင်းကို လက်ခံခြင်း လက်မခံခြင်းသည် အခြေအနေတစ်ခုခြင်းစီအရ မူတည်ကြောင်း” ပြောကြားခဲ့သည်။
Dreifus, Claudia. (28 November 1993). "The Dalai Lama." The New York Times တောင်ပိုင်းဗုဒ္ဓဘာသာ ထေရဝါဒဗုဒ္ဓဘာသာကိုးကွယ်သည့် နိုင်ငံများတွင် ကိုယ်ဝန်ဖျက်ချခြင်းနှင့် ပတ်သက်သည့် ဥပဒေများ၊ ထင်မြင်ချက်များသည် ကြီးမားစွာ ကွဲပြားမှုများ ရှိသည်။
ထိုင်းနိုင်ငံရှိ ဥပဒေနှင့် သဘောထားများသည် သီရိလင်္ကာနိုင်ငံနှင့် နှိုင်းစာပါက ပိုမို၍ ထောက်ခံသည့် အနေအထားဖြစ်သည်။
မြန်မာနိုင်ငံတွင်မူ ကိုယ်ဝန်ဖျက်ချခြင်းသည် အပြစ်ရှိသည့် လုပ်ရပ်အဖြစ် သတ်မှတ်ထားဆဲ ဖြစ်သည်။
သို့သော်လည်း မြန်မာနိုင်ငံတွင် အိမ်ထောင်မပြရသေးဘဲ ကလေးမွေးဖွားမှုကို ကာကွယ်ရန် တရားမဝင်ကိုယ်ဝန်ဖျက်ချခြင်းကို ကြိမ်ဖန်များစွာ ပြုလုပ်ကြသည်။
ထိုင်းနိုင်ငံ၏ ကိုယ်ဝန်ဖျက်မှုနှင့် ပတ်သက်သည့် သဘောထားအပေါ် ပီတာဟာဗေးက (Peter Harvey) က ...abortion is discussed not in the language of rights – to life or choice – but of ‘benefit and harm, with the intent of relieving as much human suffering in all its states, stages and situations as circumstances allow’, with an emphasis on reducing the circumstances leading women to feel that they need to have an abortion ဟု ရေးသားခဲ့သည်။
၂၀၁၀ ခုနှစ် နိုဝင်ဘာလတွင် ထိုင်းနိုင်ငံ၊ ဘန်ကောက်မြို့ရှိ ဘုရားကျောင်းတစ်ခုတွင် သိမ်းဆည်းထားသည့် ဖျက်ချခဲ့သည့် သန္ဓေသား ၂၀၀၀ ကိုတွေ့ရှိခဲ့မှုသည် မျက်နှာဖုံးသတင်းများသို့ ရောက်ရှိခဲ့သည်။
ဤသည်မှာ ထိုင်းနိုင်ငံ၏ ကိုယ်ဝန်ဖျက်ချခြင်းနှင့် ပတ်သက်သည့် ပြဿနာတစ်ခု ဖြစ်ခဲ့သည်။
အမျိုးသမီးများ၏ ကျန်းမာရေးနှင့် မုဒိမ်းမှုများမှ လွဲ၍ ထိုင်းနိုင်ငံတွင် ကိုယ်ဝန်ဖျက်ချခြင်းသည် တရားမဝင်လုပ်ရပ်အဖြစ် ရှိနေဆဲပင် ဖြစ်သည်။
ကိုယ်ဝန်ဖျက်ချခြင်းနှင့် ဥပဒေများကို ထိုင်းနိုင်ငံရှိ ရဟန်းများနှင့် နိုင်ငံရေးသမားများက ကဲ့ရဲ့ပြစ်တင် ပြောဆိုခဲ့သည်။
Phramaha Vudhijaya Vajiramedhi ကမူ “ဗုဒ္ဓဘာသာ အမြင်အရ ကိုယ်ဝင်ဖျက်ချခြင်းတွင် ပါဝင်ခြင်းနှင့် လုပ်ဆောင်ခြင်း နှစ်ခုစလုံးသည် လူသတ်မှု ဖြစ်သည်။
ကိုယ်ဝန်ဖျက်ခြင်း အမှုကို ကျူးလွန်ပါက ထိုကျူးလွန်သူတို့၏ အကုသိုလ်သည် ယခုဘဝနှင့် နောင်ဘဝများတို့တွင် ပူပင်သောကများနှင့် ကြုံတွေ့ရမည် ဖြစ်သည်” ဟု ပြတ်ပြတ်သားသားပင် ပြောဆိုခဲ့သည်။
ဝန်ကြီးချုပ် Abhisit က တရားမဝင်ကိုယ်ဝန်ဖျက်ချသည့်ဆေးခန်းများနှင့် ဥပဒေအား ပြောင်းလဲရေငြင်းဆန်တောင်းဆိုသူများကို ဖြိုခွင်းမှုတွင် လက်ရှိဥပဒေများသည် “လုံလောက်စွာ ကောင်းမွန်ကြောင်း” ပြောဆိုခဲ့သည်။
"Abortion reform is up against Buddhism in Thailand." The Guardian Comment is Free. Published 25 November 2010. မြန်မာနိုင်ငံ၏ ကိုယ်ဝန်ဖျက်ချမှုအပေါ် သဘောထားနှင့် ပတ်သတ်၍ Melford Spiro လေ့လာမှုကို ပီတာဟာဗေးက ပြန်လည်ပြောပြသည်မှာ မြန်မာတို့သည် လောကီအရ ကောင်းမွန်သည့်အရာ သို့မဟုတ် လက်တွေ့တွင် အကျိုးရှိသည့်အရာနှင့် ဘာသာရေးအရ အဆုံးစွန်သောကောင်းကျိုးကို ပေးမည့်အရာတို့သည် ရှင်းရှင်းလင်းလင်းပင် ခွဲခြား သတ်မှတ်ထားသည်။
ကိုယ်ဝန်ဖျက်ချခြင်းသည် မြန်မာတွင် တရားမဝင်သော်လည်း စီးပွားရေးအခက်အခဲကြောင့် ပြုလုပ်ကြသည်။
ဗုဒ္ဓဘာသာဝင်များစွာသည် ထိုကဲ့သို့ ကိုယ်ဝန်ဖျက်ချခြင်းသည် ဘာသာရေးအဆုံးအမကို ဆန့်ကျင်ခြင်း ဖြစ်သည်ဟု ဆုံးဖြတ်ကြသည်။
၁၉၉၅ ခုနှစ်တွင် မြန်မာနိုင်ငံ၌ ပြုလုပ်ခဲ့သည့် လေ့လာမှုတစ်ခုတွင် အမျိုးသမီး ၉၉ ရာခိုင်နှုန်းက ကိုယ်ဝန်ဖျက်ချခြင်းသည် ဘာသာရေးအဆုံးအမကို ဆန့်ကျင်သည့် လုပ်ရပ်အဖြစ် ဖြေဆိုခဲ့ကြသည်။
အရှေ့အာရှ ဂျပန်နိုင်ငံရှိ ဗုဒ္ဓဘာသာဝင်များကမူ ကိုယ်ဝန်ဖျက်ချခြင်းနှင့် ပတ်သက်၍ အခြားသောနေရာများတွင် နေထိုင်သူများထက်ပို၍ သဘောထားကြီးကြသည်။
ဂျပန်တွင် အမျိုးသမီးများသည် ကိုယ်ဝန်ဖျက်ချပြီးနောက် (သို့) သားလျှောခြင်း၏ ရလဒ်အဖြစ် ကိုယ်ဝန်ပျက်ကျခြင်း ဖြစ်ပြီးနောက်တွင် Mizuko kyyō ((水子供養, စာဖြင့် - သန္ဓေသားအမှတ်တရဆုတောင်းခြင်း) ရှင်တိုးဗုဒ္ဓဘာသာဓလေ့တွင် ပါဝင်ဆင်နွှဲကြသည်။
Barnhart, Michael G. (1995). Buddhism and the Morality of Abortion . Journal of Buddhist Ethics, 5. Retrieved 10 August 2006.Human Flower Project. Mizuko Jizo , Retrieved on 29 April 2009. ထို့အတူပင် ထိုင်ဝမ်ရှိ အမျိုးသမီးများသည်လည်း ကိုယ်ဝန်ဖျက်ချခဲ့သည့်အတွက် အပြစ်များကို သက်သာစေရန်နှင့် ဖျက်ချခဲ့သည့် သန္ဓေသားအား နှစ်သိမ့်စေရန် တစ်ခါတရံ ဆုတောင်းမှုများ လုပ်ကြသည်။
ထိုယုံကြည်မှု ဓလေ့ထုံးတမ်းကို yingling gongyang ဟု ခေါ်သည်။
The modern practice emerged in the mid-1970s and grew significantly in popularity in the 1980s, particularly following the full legalization of abortion in 1985. ၁၉၇၅ ခုနှစ်များ အလယ်ပိုင်းက ခေတ်ပေါ်ဓလေ့ထွက်ပေါ်လာခဲ့ပြီး ၁၉၈၀ ခုနှစ်များတွင် လူဦးရေသည် သိသာစွာတိုးတက်လာခဲ့သည်။
အထူးသဖြင့် ၁၉၈၅ ခုနှစ်တွင် ကိုယ်ဝန်ဖျက်ချခြင်းကို အပြည့်အဝ တရားဝင် ထောက်ခံလာကြသည်။
ဂျပန်တွင် လူဦးရေများပြားလာခြင်း၊ မြို့ပြပုံစံ ဖြစ်လာခြင်း၊ မိသားစုဦးရေ လျှော့ချလာခြင်း၊ လိင်မှုကိစ္စနှင့် ပတ်သက်၍ သဘောထားများ ပြောင်းလဲလာခြင်း စသည်တို့ကြောင့် ကိုယ်ဝန်ဖျက်ချမှုသည် ဂျပန်တွင် ခေတ်ကာလဓလေ့ထုံးစံအဖြစ် ဖြစ်ပေါ်လာခဲ့ပြီး နောက်တွင် ထိုင်ဝမ်နိုင်ငံ၌ ဖြစ်ပေါ်လာခဲ့သည်။
Charles B. Jones, Review of Moskowitz, Marc L., The Haunting Fetus: Abortion, Sexuality, and the Spirit World in Taiwan. H-Buddhism, H-Net Reviews. August, 2002. ပိုမိုကြည့်ရှုရန် ပါဏာတိပါတ ကိုယ်ဝန်ဖျက်ချခြင်း ကိုးကား ကဏ္ဍ:ဗုဒ္ဓဘာသာနှင့် ကိုယ်ဝန်ဖျက်ချခြင်း။
ဒေါက်တာသိန်းမောင် သည် ပထမဆုံးသော ဂျပန်ဆိုင်ရာမြန်မာသံအမတ်ကြီးဖြစ်သည်။
ဆရာဝန်ဘွဲ့ရရှိသော်လည်း ဆေးပညာဖြင့်အသက်မွေးဝမ်းကြောင်းမပြုပဲ နိုင်ငံရေး၊ ပညာရေး၊ အုပ်ချုပ်ရေး ကဏ္ဍများအတွက် အဓိကဦးစားပေးဆောင်ရွက်ခဲ့သူဖြစ်သည်။
ဝိုင်အမ်ဘီအေခေါင်းဆောင်၊ ဂျီစီဘီအေခေါင်းဆောင် ၂၁ ဦးပါတီအဖွဲ့ဝင်အဖြစ်ဆောင်ရွက်ခဲ့သည်။
မြို့မကျောင်းအုပ်ချုပ်ရေးအဖွဲ့ဥက္ကဋ္ဌ ဂျီစီဘီအေလူကြီး ပန်းကန်စက်ဦးသော်၊ မြို့မကျောင်းအုပ်ချုပ်ရေးအဖွဲ့ဝင်လူကြီး တရားရေးဝန်ကြီးချုပ် ဒေါက်တာသိမ်းမောင် (ဖိနပ်-သိမ်းမောင်)၊ မြို့မအမျိုးသမီးကျောင်းဥက္ကဋ္ဌ ဆာဦးသွင်၊ မြို့မကျောင်းဆရာ သခင်မြ (အာဇာနည်ခေါင်းဆောင်ကြီး)၊ မြို့မကျောင်းအုပ်ချုပ်ရေးအဖွဲ့ဝင်လူကြီး ကုလသမဂ္ဂအထွေထွေအတွင်းရေးမှူးချုပ် ဦးသန့် စသော ပုဂ္ဂိုလ်များနှင့် လွန်စွာရင်းနှီးသည်။
ငယ်ဘဝ ၁၈၉၁ ခုနှစ်၊ ဇန်နဝါရီလ (၂) ရက်နေ့တွင် ပေါင်းတည်မြို့၌ အဖ ဦးစိန်ဒါ၊ အမိ ဒေါ်လှဖြူတို့မှ ဖွားမြင်ခဲ့သည်။
ပေါင်းတည် အစိုးရအလယ်တန်းကျောင်း၊ ရန်ကုန်အစိုးရအထက်တန်းကျောင်း၊ မော်လမြိုင် စိန့်ပက်ထရစ်အထက်တန်းကျောင်းတို့တွင် အခြေခံပညာဆည်းပူးခဲ့သည်။
ရန်ကုန်ကောလိပ်၊ ကာလကတ္တားဆေးကောလိပ်တို့တွင် ဆက်လက်ပညာသင်ယူခဲ့သည်။
၁၉၁၃ ခုနှစ်တွင် ရန်ကုန်ကောလိပ်မှာ B.A. ဘွဲ့ ရရှိခဲ့သည်။
ကာလကတ္တားကောလိပ်မှ ဆေးပညာဘွဲ့ M.M.F ဘွဲ့ ရရှိခဲ့သည်။
လုပ်ဆောင်ချက်များ ၁၉၂၃ ဒိုင်အာခီဥပဒေပြုကောင်စီအမတ်၊ ၁၉၂၅-၂၆ မှ ၁၉၃၁-၃၂ ခုနှစ်အထိ မြို့မအမျိုးသားကျောင်းတွင် ကျောင်းအုပ်ကြီး၊ ၁၉၃၁-၃၂ ခုနှစ် တွင် လန်ဒန်မြို့ မြန်မာပြည်ဆိုင်ရာ မျက်နှာစုံညီဆွေးနွေးပွဲ ကိုယ်စားလှယ်အဖွဲ့ဝင်၊ ၁၉၃၄ ခုနှစ်တွင် အိန္ဒိယဥပဒေပြုကောင်စီအမတ်၊ ၁၉၃၆ ခုနှစ်တွင် ငါးပွင့်ဆိုင်အဖွဲ့မှ ဥပဒေပြုကောင်စီအမတ်အဖြစ် ထမ်းဆောင်ခဲ့သည်။
အိန္ဒိယဥပဒေပြုကောင်စီအမတ်အဖြစ်ဆောင်ရွက်ခဲ့စဉ် အိန္ဒိယမှ မြန်မာပြည်ခွဲထွက်ရေးနှင့် ဗုဒ္ဓဂါယာရှိ မြန်မာဘုန်းတော်ကြီးကျောင်းကို ဟိန္ဒူဘုန်းတော်ကြီးမဟန့် လက်မှ ပြန်လည်ရရှိရန် မဟာဗောဓိအသင်းမှတစ်ဆင့် ကြိုးစားခဲ့သူဖြစ်သည်။
၉၁ ဌာနအုပ်ချုပ်ရေးတွင် ဒေါက်တာဘမော်ဦးဆောင်သော ညွန့်ပေါင်းအစိုးရ (၁၉၃၇-၃၉) ၏ ကူးသန်းရောင်းဝယ်ရေးဝန်ကြီးအဖြစ် ဆောင်ရွက်ခဲ့သည်။
အမျိုးသားပညာရေးအဖွဲ့ချုပ် အဖွဲ့ဝင်လူကြီး ဖြစ်ခဲ့သည်။
၁၉၃၉ ခုနှစ်တွင် သခင်ကိုယ်တော်မှိုင်း၊ သခင်မြ၊ မြို့မဆရာကြီးဦးဘလွင်၊ ဒေါက်တာသိန်းမောင်တို့က ဗြိတိသျှနယ်ချဲ့ကို လက်နက်ကိုင် တော်လှန်ရန်အတွက် သခင်အောင်ဆန်းအား ရွေးချယ်ခဲ့သည်။
၁၉၃၉ ခုနှစ် ဒီဇင်ဘာလ ၁၂ ရက်တွင် ဆရာကြီးဦးဘလွင် (တရုတ်-မြန်မာချစ်ကြည်ရေးအဖွဲ့ခေါင်းဆောင်)၊ သခင်နု၊ ဒီးဒုတ်ဦးဘချို စသောပုဂ္ဂိုလ်များက တရုတ်သမ္မတကြီး လင်စင် (Lin Sen, Chairman of the National Government of China)၊ စစ်ဝန်ကြီး၊ နိုင်ငံခြားရေးဝန်ကြီးတို့သာမက ဗိုလ်ချုပ်ကြီးချန်ကေရှိတ်၊ မဒမ် ချန်ကေရှိတ်တို့ထံသွားရောက်တွေ့ဆုံခဲ့သည်။
တရုတ်စစ်ကြောင်းတွင် မြန်မာလူငယ်များ စစ်သင်တန်းတက်ရောက်လိုပါက ခွင့်ပြု-မပြု သိချင်ပါသည်ဟု ဆရာကြီးဦးဘလွင်က ဗိုလ်ချုပ်ကြီးချန်ကေရှိတ် (Chiang Kai-shek) ကို မေးမြန်းရာ "မြန်မာစစ်ပညာသင်ကျောင်းသားလူငယ်များအားလက်ခံပါမည်" ဟု ချန်ကေရှိတ်က ပြန်လည်ပြောကြားခဲ့သည်။
ဦးနုရေးသားသည့် ဂန္ဓာလရာဇ်အတွက် မြန်မာစာပေစီမံကိန်း (in English) မြို့မကျောင်းသားသခင်လှဖေ (နောင်အခါ ဗိုလ်လက်ျာ) သည် သခင်အောင်ဆန်း၊ သခင်လှမြိုင်တို့အား တရုတ်နိုင်ငံ အမွိုင်မြို့သို့ ရေကြောင်းခရီးဖြင့် သွားရောက်နိုင်ရေး အတတ်နိုင်ဆုံးကူညီပေးရန် တာဝန်ပေးအပ်ခြင်းခံရသည်။
သခင်လှဖေနှင့် ရန်ကုန်မြို့ ၁၉ လမ်းမှ ကိုကျော်ခင်တို့၏အကူအညီဖြင့် အမွိုင်မြို့သို့ 'Hailee' အမည်ရှိ သင်္ဘောကိုစီးကာ ရောက်ရှိခဲ့သည်။
သို့ရာတွင် အမွိုင်မြို့၌ သခင်အောင်ဆန်းတို့သည် တရုတ်ကွန်မြူနစ်ပါတီနှင့် အဆက်အသွယ်ရရန် ကြိုးပမ်းခဲ့သော်လည်း မအောင်မြင်ခဲ့ပါ။
အမွိုင်မြို့၌ပင် သောင်တင်နေခဲ့သည်။
ဂျပန်ခေတ် ဒေါက်တာဘမော်အစိုးရ (၁၉၄၂-၄၄) တွင် ဘဏ္ဍာရေးဝန်ကြီး၊ ၁၉၄၄-၄၅ တွင် ဂျပန်ပြည်၊ တိုကျို မြို့၌ ပထမဆုံး ဂျပန်နိုင်ငံဆိုင်ရာ မြန်မာသံအမတ်ကြီးအဖြစ် တာဝန်ထမ်းဆောင်ခဲ့သည်။
ရဲဘော်သုံးကျိပ်အစ၊ ဒေါက်တာသိန်းမောင် က ဝဲမှယာသို့ - ဒေါက်တာဘမော်၊ သခင်မြ၊ ဒေါက်တာသိန်းမောင် နှင့် ဗိုလ်ချုပ်အောင်ဆန်း ၁၉၄၀ ပြည့်နှစ် မေလတွင် ဗိုလ်မှူးကြီးဆူဇူကီးသည် မြန်မာနိုင်ငံသို့ရောက်ရှိပြီးနောက် စက်တင်ဘာလတွင် သခင်ကိုယ်တော်မှိုင်း၊ သခင်မြ၊ မြို့မဆရာကြီးဦးဘလွင်၊ ဒေါက်တာသိန်းမောင်တို့နှင့် လျှို့ဝှက်တွေ့ဆုံခဲ့သည်။
အမွိုင်မြို့တွင် သောင်တင်နေသော သခင်အောင်ဆန်းနှင့် သခင်လှမြိုင်တို့အား တိုင်ပေမြို့ (နောင်အခါ ထိုင်ဝမ်)ရှိ ဂျပန်စစ်ဌာနချုပ်သို့လည်းကောင်း၊ တိုင်ပေမှတစ်ဆင့် ဂျပန်နိုင်ငံသို့လည်းကောင်း ပို့ဆောင်စေခဲ့သည်။
သခင်အောင်ဆန်း (နောင်အခါ ဗိုလ်ချုပ်အောင်ဆန်း)နှင့် ဂျပန်ဘုရင့်တပ်မတော်မှ ဗိုလ်မှူးကြီး ဆူဇူကီး (Colonel Suzuki Keiji) တို့အား ဂျပန်-မြန်မာချစ်ကြည်ရေးအဖွဲ့ခေါင်းဆောင် သံအမတ်ကြီးဒေါက်တာသိန်းမောင်က ဆက်သွယ်ပေးခဲ့သည်။
သခင်အောင်ဆန်းဦးဆောင်သော ရဲဘော်သုံးကျိပ်ဝင်များ ဂျပန်ပြည်သို့ သွားရောက်စစ်ပညာသင်ယူရေးကိစ္စတွင် အဓိကနေရာမှ ဆောင်ရွက်ပေးသောပုဂ္ဂိုလ်မှာ ဆရာကြီးဒေါက်တာသိန်းမောင် ဖြစ်သည်။
ထိုစဉ်က မြန်မာ့တပ်မတော် နှင့် ရဲဘော်သုံးကျိပ် မပေါ်ပေါက်သေးပါ။
ထို့ကြောင့် ရဲဘော်သုံးကျိပ်အစ၊ ဒေါက်တာသိန်းမောင် က ဟု ပြောစမှတ်ပြုကြသည်။
ဆုတံဆိပ်များ ၁၉၄၃ ဖေဖော်ဝါရီလတွင် ဂျပန်အစိုးရ၏ ဖိတ်ကြားချက်အရ ဂျပန်ပြည်သို့သွားရောက်ခဲ့သည်။
ဂျပန်ဘုရင် ဟီရိုဟီတို (Emperor Hirohito) ၏ တက်နေဝန်းတံဆိပ်ချီးမြှင့်ခံရသည်။
မိသားစု သီပေါမင်းလက်ထက် မင်းထင်မင်းလှကျော်ခေါင်ဘွဲ့ခံ အမြှောက်ဝန်မင်း၏သမီး ဒေါ်ခင်ခင်လတ်နှင့် အိမ်ထောင်ကျခဲ့သည်။
ဒေါ်ခင်သိန်းဟု အမည်ရသော သမီးတစ်ဦးထွန်းကားခဲ့သည်။
ဘဝနိဂုံး ၁၉၄၅ ခုနှစ်၊ ဩဂုတ်လ ၁၄ ရက်တွင် မဟာမိတ် (အမေရိကန်တပ်ပေါင်းစု) တို့ထံ ဂျပန်တပ်မတော်က လက်နက်ချခဲ့ရသည်။
စက်တင်ဘာလရောက်သောအခါ တိုကျိုမြို့ မြန်မာသံရုံးတွင်ရှိနေသော သံအမတ်ကြီးဒေါက်တာသိန်းမောင်အား မဟာမိတ်တပ်များက ဖမ်းဆီးအကျဉ်းချခဲ့သည်။
ထောင်ထဲတွင် နေမကောင်းဖြစ်ပြီး မြန်မာနိုင်ငံသို့ သင်္ဘောဖြင့် ပြန်ပို့ရာ လမ်းခုလတ် သင်္ဘောပေါ်၌ပင် ၁၉၄၆ ခုနှစ် မေလ ၂၃ ရက်နေ့တွင် ကွယ်လွန်ခဲ့သည်။
အလောင်းကို ပင်လယ်ထဲသို့သာ မျှောချခဲ့သည်ဟု မှတ်တမ်းများတွင်တွေ့ရသည်။
ဘင်ရောင်း ရမ်ဂျီ အမ်ဘီကယ် () (၁၈၉၁ ဧပြီ ၁၄ - ၁၉၅၆ ဒီဇင်ဘာ ၆ ) ကို Dr. Babasaheb Ambedkar ဟုလည်း လူသိများသည်။
အိန္ဒိယနိုင်ငံရေးသမား၊ ဥပဒေပညာရှင်၊ စီးပွားရေးပညာရှင်၊ နိုင်ငံရေးသမား တစ်ဦးဖြစ်ပြီး သူသည် "ဒလစ် ဗုဒ္ဓဘာသာလှုပ်ရှားမှု" ကို စေ့ဆော်လှုံ့ဆော်ပေးခဲ့၍ ဒလစ် (Dalits) ဟုခေါ်သော အိန္ဒိယတွင် ဇာတ်အနိမ့်ဆုံး (အမျိုးဇာတ်လေးခုထဲ၌မပါဝင်ဘဲ ခေတ်သစ်သဘော ပဉ္စမမြောက်ဇာတ်နိမ့်) သူများကို ခွဲခြားဆက်ဆံခြင်းကို ဆန့်ကျင်သည့်လှုပ်ရှားမှု လုပ်ဆောင်ခဲ့သူတစ်ဦးဖြစ်သည်။
အမျိုးသမီးများနှင့်အလုပ်သမားများ၏ အခွင့်အရေးများကို ထောက်ပံ့ပေးခဲ့သည်။
သူသည်လွတ်လပ်သောအိန္ဒိယ၏ ပထမဆုံး ဥပဒေနှင့် တရားစီရင်ရေး ဝန်ကြီး၊ အိန္ဒိယဖွဲ့စည်းပုံအခြေခံဥပဒေ၏ အဓိက ဗိသုကာပုဂ္ဂိုလ် တစ်ဦးလည်း ဖြစ်သည်။
Bhimrao AmbedkarAmbedkar Jayanti 2019: Facts on Babasaheb to share with kids | Parenting News,The Indian ExpressBhimrao Ramji Ambedkar | Biography, Books, & Facts | BritannicaAll You Need To Know About BR Ambedkar On His 129th Birth AnniversaryWhy Ambedkar chose Buddhism over Hinduism, Islam, ChristianityBuddha Purnima special: Three reasons why Ambedkar embraced Buddhism | Research News,The Indian Express စီးပွားရေးဘာသာရပ်ဖြင့် ပါရဂူဘွဲ့များကို ကိုလံဘီယာတက္ကသိုလ်နှင့် လန်ဒန်တက္ကသိုလ်တို့မှ ရှိခဲ့သည်။
၁၉၅၆ တွင် ဗုဒ္ဓဘာသာသို့ ကူးပြောင်းလာကာ ဒလစ်ဟုခေါ်သောသူများစွာကိုလည်း ဘာသာကူးပြောင်းစေရန် စတင်ဆောင်ရွက်ခဲ့သည်။
"ဗုဒ္ဓနှင့် သူ၏ဓမ္မ" စာအုပ်သည် ဗုဒ္ဓ၏ ဘဝနှင့် ဗုဒ္ဓဘာသာအကြောင်း ရေးသားထားသည့် ကျမ်စာတစ်ခု ဖြစ်သည်။
အိန္ဒိယနိုင်ငံ၏ နိုင်ငံရေးသမားနှင့် ပညာရှင် B. R. Ambedkar ၏ နောက်ဆုံးလက်ရာတစ်ခု ဖြစ်၏။
thumbnail|Myanmar International School မြန်မာအပြည်ပြည်ဆိုင်ရာကျောင်း (Myanmar International School, IMS) သည် ရန်ကုန်မြို့တွင် တည်ရှိသည့် လွတ်လပ်သည့် ကျားမအတူသင်ကြားသည့် မူကြိုကလေးထိန်း နေ့ကျောင်းတစ်ခု ဖြစ်သည်။
ရန်ကုန်မြို့တွင် တည်ရှိသည့် အပြည်ပြည်ဆိုင်ရာကျောင်း ၁၈ ခုထဲမှ တစ်ခုလည်း ဖြစ်သည်။
MIS သည် ကိမ်းဘရစ်အပြည်ပြည်ဆိုင်ရာကျောင်းများသင်ရိုးညွှန်းတမ်းကို လိုက်နာကာ သင်ကြားလျက်ရှိသည်။
လက်ရှိကျောင်း၏ ပညာရေးအကြီးအကဲသည် Mr. Peter McMurray ဖြစ်သည်။
သမိုင်းကြောင်း အသိအမှတ်ပြုခြင်း လူမှုပထဝီ နှစ်စဉ်အဆင့်များနှင့် သင်ကြားရေးအစီအစဉ်များ ကိုးကား ကဏ္ဍ:ရန်ကုန်မြို့ရှိ ပညာရေး။
ဒန့်ဂူများ သည် အိန္ဒိယနိုင်ငံ၊ ဂူဂျာရတ်ပြည်နယ် (Gujarat)၊ ရက်ကော့ခရိုင် (Rajkot)၊ Upleta အနီး ဒန့်ကျေးရွာ (Dank)အနီးတွင် တည်ရှိသည့် ဂူများ ဖြစ်သည်။
ဂူများသည် ထုံးကျောက်ထွက်သည့် သဲကျောက်စွန်းများကို ထွင်းထားသည့် ဂူများ ဖြစ်သည်။
အနောက်နိုင်ငံမှ အုပ်ချုပ်သည့်အချိန်တွင် ဤဂူများကို ဖောက်ထားခြင်း ဖြစ်သည်။
ဂူများတွင် ဗုဒ္ဓဘာသာနှင့် ဂျိန်းဘာသာတို့၏ ယဉ်ကျေးမှုများ လွှမ်းမိုးလျက်ရှိသည်။
ဗုဒ္ဓဘာသာဂူတွင် ဗောဓိသတ္တ၏ ပုံများရှိပြီး ဂျိန်းဂူတွင် Adinath, Shantinath နှင့် Pārśva တို့၏ ဂူများ ရှိသည်။
ဤဂူများကို Kathiawad ရှိ ဂျိန်းဘာသာ၏ ကျောက်ဆစ်ရုပ်များ အစောဆုံးရှိခဲ့သည့် နေရာအဖြစ် သတ်မှတ်ထားကြသည်။
ဂျိန်းဂူများ၏ အသေးစိတ်အချက်အလက်များ ကိုးကား ကဏ္ဍ:အိန္ဒိယနိုင်ငံရှိ ဗုဒ္ဓဘာသာ ဘုန်းကြီးကျောင်းများ။
ခြင်္သေ့ဟိန်းသံ (ယခင်က Shambhala Sun) သည် လွတ်လပ်သည့် နှစ်လတစ်ကြိမ်ထုတ်မဂ္ဂဇင်း ဖြစ်သည်။
မဂ္ဂဇင်းကို ပုံနှိပ်နှင့် အွန်လိုင်းနှစ်မျိုး ဖြန့်သည်။
“ဗုဒ္ဓအယူဝါဒ၊ ယဉ်ကျေးမှု၊ တရားအားထုတ်ခြင်းနှင့် ဘဝ” စသည်တို့ကို ဂိုဏ်းဂဏစွဲကင်းသည့်အမြင်ဖြင့် ထုတ်ဝေသည့် မဂ္ဂဇင်းတစ်ခု ဖြစ်သည်။
ဗုဒ္ဓဘာသာ၏ သင်ကြားပြသမှုများနှင့် အခြားသောလေးနက်သည့်ထုံးစံများကို ဖော်ပြထားသည်။
နေ့စဉ်ဘဝနေထိုင်မှုတွင် သတိတရားဖြင့် နေထိုင်လေ့ကျင့်မှုများနှင့် သတိဖြင့် စည်းကမ်းကျနစွာ အသုံးပြုရေးတို့ကိုလည်း ဖော်ပြထားသည်။
သမိုင်းနှင့် အကြောင်းအရာ ထင်ရှားသည့်လုပ်ကိုင်သူများ သတင်းစာထိပ်စီး ဆုများနှင့် အကျပ်အတည်း ကိုးကား ကဏ္ဍ:ဗုဒ္ဓဘာသာဝင် မဂ္ဂဇင်းများ။
မေဓာဝီ (၁၇၂၈ - ၁၈၁၆) သည် မြန်မာနိုင်ငံသား ထေရဝါဒဗုဒ္ဓဘာသာရဟန်းတစ်ပါး ဖြစ်သည်။
ခေတ်သစ်ဝိပဿနာလက်စွဲကျမ်းစာအုပ်ကို ပထမဆုံးရေးသားခဲ့သည့် စာရေးဆရာလည်း ဖြစ်သည်။
ခေတ်သစ်ဝိပဿနပြန့်ပွားရေးတွင် ပါဝင်ခဲ့သည့် ပထမဆုံးသော ဆရာတစ်ဦးလည်း ဖြစ်သည်။
မေဓာဝီ၏ ပထမဆုံးသော လက်စွဲကျမ်းသည် ၁၇၅၄ ခုနှစ်တွင် ဖြစ်သည်။
မေဓာဝီသည် ထိုအချိန်များက မြန်မာတို့၏ ထင်မြင်မှုနှင့် ပတ်သက်၍ အကြပ်အတည်း ကြုံခဲ့ရသည်။
မြန်မာတို့သည် ထိုအချိန်က တရားအားထုတ်ခြင်းကို အရေးကြီးသည့်အရဟု မမြင်ပေ၊ ထို့အပြင် သူတို့သည် တရားထူးတရားမြတ် ရနိုင်သည်ကို ယုံကြည်မှုမရှိဘဲ ဗုဒ္ဓ၏ သင်ကြားပြသမှုများကို ငြင်းဆန်နေကြသည့် အချိန်လည်း ဖြစ်သည်။
အများစုသည် အရိမေတ္တယျဘုရား ပွင့်တော်မူသည့်အခါတွင် ပြန်လည်မွေးဖွားလာပြီး ထိုဘုရားနှင့် တွေ့ဆုံနိုင်ရန်အတွက် လုံလောက်သည့် ကုသိုလ်ကောင်းမှုများ ပြုလုပ်ရမည်ဟူသည် ယုံကြည်ချက်သာ ရှိကြသည်။
၁၇၅၆ ခုနှစ်တွင် သူ၏ တရားစာအုပ် “နာမရူပနိဗ္ဗာနရှုဖွယ်” စာအုပ်တွင် လူတို့အတွက် ဗုဒ္ဓ၏ ပဋိပတ္တိသာသနာ မှေးမှိန်လာမှုကို ငြင်းဆိုထားပြီး၊ ထိုသို့ မှေးမှိန်လာမှုသည် သာသနာ၌ တရားလေ့ကျင့်မှုမရှိသော သူများအတွက်သာ ဖြစ်သည်ဟု ဆိုထားသည်။